সুপার মারিও রান-এ এলো নতুন আপডেটTechno Info BD - Techno Info BD
হোম গেমস সুপার মারিও রান-এ এলো নতুন আপডেট
টেকনো ইনফোঃ এই আপডেটের ফলে ২৯ সেপ্টেম্বর থেকে গেইমটিতে নতুন পরিবেশ, মোড আর চরিত্র যোগ হবে বলে প্রযুক্তি সাইট ভার্জ-এর প্রতিবেদনে উল্লেখ করা হয়েছে।
এই আপডেটে রিমিক্স ১০ নামের একটি নতুন মোড আনা হবে। বিভিন্ন ধাপ পার হওয়ার পর গেইমাররা প্রিন্সেস ডেইজি-কে উদ্ধারের সুযোগ পাবেন। গেইমাররা ওয়ার্ল্ড স্টার নামের নতুন এক দুনিয়াতেও প্রবেশ করতে পারবেন, এতে নয়টি নতুন লেভেল, শত্রু ও বারটি গেইমপ্লে মেকানিক্স থাকবে।
গেইমটিতে আরও কিছু ছোটখাট আপডেটও থাকবে। মাশরুম কিংডম-এ রাখার জন্য নতুন কিছু উপাদান পাবেন গেইমাররা, সেইসঙ্গে খেলার সময় নিজস্ব গানও শুনতে পারবেন তারা।
২৯ সেপ্টেম্বর থেকে ১২ অক্টোবর পর্যন্ত গেইমটি দাম অর্ধেক রাখবে নিনটেনডো।
২০১৬ সালের ডিসেম্বরে নিনটেনডো আইফোনের জন্য সুপার মারিও গেইমটি ছাড়ে। আইওএস ডিভাইসে ব্যাপক জনপ্রিয়তা পায় গেইমটি। উন্মোচনের চার দিনের মাথায় ৪০ কোটি গ্রাহক এটি ডাউনলোড করেন। সুপার মারিও রান-এর এ জনপ্রিয়তায় গেইমটি অ্যাপ স্টোরের সবচয়ে দ্রুত বিক্রি হওয়া গেইমের তকমা পায়।
চলতি বছর মার্চে অ্যান্ড্রয়েড ডিভাইসেও গেইমটিকে নিয়ে আসে নিনটেনডো। তথ্য ও ছবিঃ BDNews24
পূর্ববর্তী নিবন্ধফেসবুকে গোপন বিষয়ে কৌতূহল ভালো নয়
পরবর্তী নিবন্ধকলকাতায় যাত্রী সুরক্ষায় ‘বন্ধু’ আনল উবার